Komission asetus (EY) N:o 1099/2001, annettu 5 päivänä kesäkuuta 2001, siirtymäkauden toimenpiteistä kunnes viinin yhteisestä markkinajärjestelystä annetun neuvoston asetuksen (EY) N:o 1493/1999 mukaiset lopulliset toimenpiteet otetaan käyttöön annetun asetuksen (EY) N:o 1608/2000 muuttamisesta



Virallinen lehti nro L 150 , 06/06/2001 s. 0038 - 0038



Komission asetus (EY) N:o 1099/2001, annettu 5 päivänä kesäkuuta 2001, siirtymäkauden toimenpiteistä kunnes viinin yhteisestä markkinajärjestelystä annetun neuvoston asetuksen (EY) N:o 1493/1999 mukaiset lopulliset toimenpiteet otetaan käyttöön annetun asetuksen (EY) N:o 1608/2000 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1), sellaisena kuin se on muutettuna asetuksella (EY) N:o 2826/2000(2), ja erityisesti sen 80 artiklan, sekä katsoo seuraavaa: (1) Siirtymäkauden toimenpiteistä kunnes viinin yhteisestä markkinajärjestelystä annetun neuvoston asetuksen (EY) N:o 1493/1999 mukaiset lopulliset toimenpiteet otetaan käyttöön 24 päivänä heinäkuuta 2000 annetussa komission asetuksessa (EY) N:o 1608/2000(3), sellaisena kuin se on viimeksi muutettuna asetuksella (EY) N:o 731/2001(4), säädetään tiettyjen asetuksen (EY) N:o 1493/1999 81 artiklalla kumottujen neuvoston säännösten soveltamisen jatkamisesta 31 päivään toukokuuta 2001 asti, kunnes mainitun asetuksen täytäntöönpanotoimenpiteet viimeistellään ja toteutetaan. Näiden täytäntöönpanotoimenpiteiden vahvistamista ei saada kokonaisuudessaan päätökseen 31 päivään toukokuuta 2001 mennessä. Tämän vuoksi on tarpeen pitää edelleen voimassa tietyt asetuksen (EY) N:o 1493/1999 81 artiklalla kumotut neuvoston säännökset lyhyen ylimääräisen ajanjakson ajan. (2) Ylimääräinen siirtymäkausi ei estä viinin yhteisen markkinajärjestelyn uudistuksen olennaisen osan toteuttamista neuvoston säätämänä ajankohtana, koska kyseisissä asetuksissa tarkoitettujen kysymysten tärkeimmät kohdat on jo ratkaistu asetuksessa (EY) N:o 1493/1999 tai tähän mennessä annetuissa soveltamisasetuksissa. (3) Tiettyjen, erityisesti eräiden viinialan tuotteiden kuvaukseen, nimitykseen, tarjontamuotoon ja suojaukseen liittyvien kysymysten osalta täytäntöönpanotoimenpiteiden vahvistaminen on edennyt muita kysymyksiä hitaammin neuvoston tässä luvussa käsittelemien aiheiden monimutkaisuuden ja arkaluonteisuuden sekä toimenpiteistä yhteisön ja kolmansien maiden toimijoille aiheutuvien välittömien vaikutusten vuoksi. Siksi on aiheellista säätää ylimääräisestä siirtymäajasta, jotta näistä kysymyksistä voidaan keskustella perusteellisesti. (4) Tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1608/2000 seuraavasti: 1) Korvataan 1 artiklassa ilmaisu "31 päivään toukokuuta 2001" ilmaisulla "30 päivään syyskuuta 2001". 2) Korvataan 3 artiklassa ilmaisu "31 päivästä toukokuuta 2001" ilmaisulla "30 päivästä syyskuuta 2001". 3) Korvataan asetuksen liitteessä olevassa B osassa ilmaisu "31 päivään toukokuuta 2001" ilmaisulla "30 päivään syyskuuta 2001". 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä kesäkuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä kesäkuuta 2001. Komission puolesta Franz Fischler Komission jäsen (1) EYVL L 179, 14.7.1999, s. 1. (2) EYVL L 328, 23.12.2000, s. 2. (3) EYVL L 185, 25.7.2000, s. 24. (4) EYVL L 102, 12.4.2001, s. 33.